שון קולווין

שון קולווין (באנגלית: Shawn Colvin; נולדה ב-10 בינואר 1956) היא זמרת-יוצרת ומוזיקאית אמריקאית. שירה המוכר ביותר הוא זוכה גראמי משנת 1997, "Sunny Came Home".

 תחילת דרכה 
קולווין נולדה בוורמיליון, שבדרום דקוטה, וגדלה בקרבונדייל, אילינוי ובלונדון, אונטריו, קנדה. היא השנייה מתוך ארבעה ילדים. היא למדה לנגן בגיטרה בגיל 10 ובילדותה האזינה לאוסף המוזיקה של אביה, אשר כלל אמנים כמו פיט סיגר ושלישיית קינגסטון.

 קריירה 
קולווין עברה לאוסטין, טקסס, והצטרפה ללהקת הסווינג המערבי Dixie Diesels. היא נכנסה לעולם הפולק באילינוי, ואחר כך בברקלי שבקליפורניה עד שאימצה את מיתרי הקול ונאלצה לצאת לשבתון, בגיל 24.

קולווין עברה לניו יורק, שם הצטרפה ללהקת באדי מילר ב-1980, ומאוחר יותר נהייתה מעורבת בקואופרטיב Fast Folk של גריניץ' וילג'.

קולווין השתתפה בהפקות אוף ברודוויי כגון Pump Boys and Dinettes, ונכתב עליה מאמר מרכזי במגזין Fast Folk. ב-1987, המפיק סטיב אדבו שכר אותה לשיר קולות רקע בשיר "Luka" של סוזן וגה.

לאחר סיבוב הופעות עם וגה, קולווין חתמה על חוזה הקלטות עם קולומביה רקורדס והוציאה את אלבום הבכורה שלה, Steady On בשנת 1989. האלבום זכה בפרס גראמי לאלבום הפולק העכשווי הטוב ביותר. אלבומה השני, Fat City יצא בשנת 1992, והיה מועמד לגראמי. השיר שלה "I Don't Know Why" גם היה מועמד לפרס גראמי בקטגוריית שיר הפופ המצטיין בביצוע זמרת. ב-1993 היא חזרה לאוסטין וב-1994 הוציאה את האלבום, Cover Girl. בשנת 1995 קולווין הוציאה את האלבום Live 88, אוסף של הקלטות חיות מ-1988.

ב-1996, קולווין הוציאה אלבום נוסף A Few Small Repairs  ובשנת 1997 ההצלחה של הסינגל שלה "Sunny Came Home" הזניק אותה אל הזרם המרכזי אחרי ארבעה שבועות במקום הראשון במצעד הפזמונים למוזיקה עכשווית. השיר זכה בפרסי גראמי לשנת 1998 הן לשיר הטוב ביותר והן לאלבום הטוב ביותר. אלבום חג המולד Holiday Songs and Lullabies יצא ב-1998 וב-2001 יצא אלבום נוסף בשם Whole New You. בשנת 2004, היא הוציאה אוסף להיטים, Polaroids: A Greatest Hits Collection.

בשנת 2008, קולווין עזבה את קולומביה רקורדס והוציא אלבום בן 15 שירים בשם These Four Walls בלייבל החדש שלה, Nonesuch Records. האלבום כלל תרומות של האמנים פאטי גריפין וטדי תומפסון. ב-2009 יצא אלבומה Live, אשר הוקלט במועדון הג'אז Yoshi's בסן פרנסיסקו.

אלבום האולפן השמיני של קולווין, All Fall Down, יצא בשנת 2012, והוא הופק על ידי באדי מילר באולפן בביתו בנאשוויל, טנסי. האלבום כולל הופעות אורח על ידי אמילו האריס, אליסון קראוס וג'ייקוב דילן. קולווין גם פרסמה את ספר זיכרונותיה, Diamond in the Rough, ב-2012. ב-2016 היא הקליטה אלבום עם סטיב ארל בשם Colvin and Earle. לכבוד יום השנה ה-20 של האלבום A Few Small Repairs, יצאה קולווין לסבב הופעות מיוחד.

קולווין תרמה בשירתה לאלבומים של ג'יימס טיילור, בלה פלק, אדווין מקיין, שון מולינס ואליוט מרפי, בנוסף לחברתה מרי צ'ייפין קרפנטר, אשר תרמה גם לאלבומיה של קולווין. קולווין אף שיתפה פעולה עם סטינג בשיר "One Day She'll Love Me". קולווין דיבבה את קולה של הדמות רייצ'ל ג'ורדן בתוכנית הטלוויזיה "משפחת סימפסון".

 חיים אישיים 
קולווין היה נשואה פעמיים, בפעם הראשונה לסיימון טסאנו בין השנים1993-1995, ולצלם מריו ארווין, בין 1997 ל-2002. היא ילדה את בתה קלדוניה ביולי 1998.

 פרסים והכרה 
 Americana Music Honors & Awards 
שנהמועמדקטגוריהתוצאה2016עצמהAmericana Trailblazer Award 

 פרסי גראמי 
שנהאלבום/רצועהקטגוריהתוצאה1991Steady On Best Contemporary Folk Album 1994"I Don't Know Why"Best Female Pop Vocal Performance Fat City Best Contemporary Folk Album 1995Cover Girl Best Contemporary Folk Album 1997"Get Out of This House"Best Female Pop Vocal Performance A Few Small RepairsBest Pop Vocal Album 1998"Sunny Came Home"אלבום השנה שיר השנה Best Female Pop Vocal Performance 2009Shawn Colvin LiveBest Contemporary Folk Album 
 מועמדות ל-Video Premiere Award
 2001: השיר המקורי הטוב ביותר – "Great Big World" (The Little Bear Movie) 

 דיסקוגרפיה 
 אלבומים 
 Steady On (1989)
 Fat City (1992)
 Cover Girl (1994)
 A Few Small Repairs (1996)
 Holiday Songs and Lullabies (1998)
 Whole New You (2001)
 These Four Walls (2006)
 Shawn Colvin Live (2009)
 All Fall Down (2012)
 Uncovered (2015)
 Colvin and Earle with Steve Earle (2016)
 The Starlighter (2018)

 DVD 
 Music In High Places - Live In Bora Bora (2002)
 Polaroids: A Video Collection (2004)

 קישורים חיצוניים 





 הערות שוליים 

קטגוריה:גיטריסטיות אמריקאיות
קטגוריה:זמרות-יוצרות אמריקאיות
קטגוריה:זוכות פרס גראמי
קטגוריה:זוכי פרס גראמי
קטגוריה:בוגרי אוניברסיטת דרום אילינוי
קטגוריה:אמריקאיות שנולדו ב-1956
קטגוריה:אמריקאים שנולדו ב-1956